CELEX: 32006Q1219(01)
Language: lt
Date: 1151280000000
Title: 2006 m. birželio 26 d. Europolo jungtinės prieŽiūros institucijos sprendimas NR. 1/2006, iš dalies keičiantis jos darbo tvarkos taisykles

19.12.2006   
            
            
               LT
            
            
               Europos Sąjungos oficialusis leidinys
            
            
               C 311/13
            
         
      EUROPOLO JUNGTINĖS PRIEŽIŪROS INSTITUCIJOS SPRENDIMAS NR. 1/2006
   2006 m. birželio 26 d.
   iš dalies keičiantis jos darbo tvarkos taisykles
   (2006/C 311/04)
   JUNGTINĖ PRIEŽIŪROS INSTITUCIJA,
   atsižvelgdama į Konvenciją dėl Europos policijos biuro įsteigimo (Europolo konvencija) (1),
   atsižvelgdama į 1999 m. balandžio 22 d. Europolo jungtinės priežiūros institucijos Aktą Nr. 1/99, nustatantį jos darbo tvarkos taisykles (2), ypač į jo 32 straipsnį,
   kadangi išsamios taisyklės dėl galimybės visuomenei susipažinti su Jungtinės priežiūros institucijos dokumentais turėtų būti įtrauktos į jos darbo tvarkos taisykles,
   NUSPRENDĖ:
   1 straipsnis
   Jungtinės priežiūros institucijos darbo tvarkos taisyklės keičiamos pagal šio straipsnio nuostatas.
   
               1)
            
            
               6 straipsnio 4 dalis pakeičiama taip:
               „4.   Jungtinės priežiūros institucijos posėdžiai yra uždari. Tačiau visuomenė turi galimybę susipažinti su jos dokumentais, remiantis 6a straipsniu.“;
            
         
               2)
            
            
               įterpiamas šis straipsnis:
               „6a straipsnis
               Galimybė visuomenei susipažinti su dokumentais
               1.   Bet kuris fizinis ar juridinis asmuo turi prieigos prie Jungtinės priežiūros institucijos dokumentų teisę, jei laikosi šiame straipsnyje nurodytų principų, sąlygų ir apribojimų.
               2.   Šis straipsnis netaikomas dokumentams, susijusiems su komitetui, įsteigtam pagal Konvencijos 24 straipsnio 7 dalį, pateiktais skundais.
               3.   Nepažeidžiant 4 ir 5 dalių, su dokumentais galima susipažinti pateikus rašytinį prašymą arba tiesiogiai elektroniniu būdu.
               4.   Jungtinė priežiūros institucija atsisako suteikti prieigą prie dokumentų, jei toks atsisakymas yra būtinas siekiant:
               
                           a)
                        
                        
                           apsaugoti saugumą ir viešąją tvarką valstybėse narėse arba užkirsti kelią nusikaltimams,
                        
                     
                           b)
                        
                        
                           apsaugoti trečiųjų šalių teises ir laisves,
                        
                     
                           c)
                        
                        
                           Europolui tinkamai atlikti savo užduotis,
                        
                     
                           d)
                        
                        
                           Jungtinei priežiūros institucijai tinkamai atlikti savo užduotis,
                        
                     ir tai yra motyvai, kurie yra svarbesni už pareiškėjo interesus.
               5.   Jei Jungtinė priežiūros institucija turi iš trečiosios šalies gautą dokumentą arba dokumentą, kuriame yra informacijos apie trečiąją šalį, ji konsultuojasi su šia trečiąja šalimi, kad galėtų įvertinti, ar taikoma 4 dalies išimtis, išskyrus tuos atvejus, kai aišku, jog dokumentas gali ar negali būti atskleistas. Prieigos prie Europolo pateiktų dokumentų teisei taip pat taikomos Konvencijos 31 straipsnio 1 dalyje nurodytos konfidencialumo taisyklės.
               6.   Jei išimtys taikomos tik prašomo dokumento dalims, likusi dokumento dalis atskleidžiama.
               7.   Prašymai dėl prieigos prie dokumentų pateikiami raštu, taip pat ir elektroniniu būdu, viena iš Europos Sąjungos institucijų oficialių kalbų bei kiek įmanoma aiškiau, kad Jungtinė priežiūros institucija galėtų identifikuoti dokumentą. Pareiškėjas neprivalo nurodyti prašymą pagrindžiančių priežasčių.
               8.   Jei prašymas nėra pakankamai tikslus, Jungtinė priežiūros institucija gali paprašyti pareiškėjo patikslinti prašymą ir padėti pareiškėjui tai padaryti.
               9.   Jei prašymas susijęs su labai didelės apimties dokumentu arba su dideliu dokumentų skaičiumi, Jungtinė priežiūros institucija gali neoficialiai tartis su pareiškėju, stengdamasi rasti teisingą išeitį.
               10.   Jungtinė priežiūros institucija suteikia piliečiams informaciją apie tai, kaip ir kam turi būti paduoti prašymai dėl prieigos prie dokumentų.
               11.   Jungtinė priežiūros institucija prašymą dėl prieigos prie dokumento nedelsdama užregistruoja ir pareiškėjui išsiunčia prašymo gavimą patvirtinantį pranešimą. Per 20 darbo dienų nuo prašymo užregistravimo Jungtinės priežiūros institucijos pirmininkas suteikia prieigą prie prašomo dokumento ir leidžia su juo susipažinti, remiantis šio straipsnio 14 dalimi, per tą laikotarpį, arba raštu nurodo visiško arba dalinio atsisakymo priežastį ir informuoja pareiškėją apie jo arba jos teisę paduoti paskesnį prašymą, remiantis šio straipsnio 13 dalimi.
               12.   Ypatingais atvejais, jei, pavyzdžiui, prašoma labai ilgo dokumento arba prašymas susijęs su labai dideliu dokumentų skaičiumi arba tuo atveju, kai reikia pasikonsultuoti su trečiąja šalimi, 11 dalyje numatytas terminas gali būti pratęstas 20 darbo dienų su sąlyga, kad pareiškėjui pranešama iš anksto ir nurodomos konkrečios priežastys.
               13.   Per 20 darbo dienų nuo visiško ar dalinio Jungtinės priežiūros institucijos atsisakymo gavimo pareiškėjas gali pateikti paskesnį prašymą Jungtinei priežiūros institucijai peržiūrėti savo poziciją.
               14.   Atsižvelgiant į pareiškėjo pageidavimą, jam suteikiama teisė susipažinti su dokumentais vietoje arba nusiunčiant jų kopiją, įskaitant, kai prieinama, elektroninę versiją. Pareiškėjui gali tekti apmokėti 20 arba daugiau A4 formato kopijų gamybos ir siuntimo išlaidas, bet šis mokestis negali viršyti realių kopijų gamybos ir persiuntimo išlaidų. Susipažinimas su dokumentu vietoje, susipažinimas su mažiau nei 20 A4 formato puslapių kopijų ir tiesioginė prieiga prie dokumentų elektroniniu būdu yra nemokami.
               15.   Jei Jungtinė priežiūros institucija ar kita institucija jau yra paskelbusios dokumentą ir su juo pareiškėjui galima lengvai susipažinti, Jungtinė priežiūros institucija gali atlikti savo pareigą informuodama pareiškėją, kaip pastarasis gali gauti prašomą dokumentą.“;
            
         
               3)
            
            
               10 straipsnio 2 dalis pakeičiama šiomis dalimis:
               „2.   Jungtinės priežiūros institucijos veiklos ataskaita pateikiama atitinkamam Europos Parlamento komitetui tuo pat metu kai ji yra siunčiama Tarybai.
               3.   Jungtinė priežiūros institucija paskelbia savo veiklos ataskaitą.“.
            
         2 straipsnis
   Šie darbo tvarkos taisyklių pakeitimai įsigalioja kitą dieną po to, kai juos patvirtina Taryba pagal Konvencijos 24 straipsnio 7 dalį (3).
   
      Priimta Briuselyje, 2006 m. birželio 26 d.
      
         
            Jungtinės priežiūros institucijos vardu
         
         
            Pirmininkas
         
         Emilio ACED FÉLEZ
         
      
   
   
      (1)  OL C 316, 1995 11 27, p. 1.
   
      (2)  OL C 149, 1999 5 28, p. 1.
   
      (3)  Darbo tvarkos taisyklės patvirtintos Tarybos 2006 m. gruodžio 4 d.